Na osnovu člana 60 stav 2 Statuta Glavnog grada ("Službeni list CG - opštinski propisi", br. 8/19 i 20/21) i člana 133 Poslovnika Skupštine Glavnog grada ("Službeni list CG - opštinski propisi", br. 31/19, 16/20 i 43/20), Skupština Glavnog grada - Podgorice, na sjednici održanoj 04. marta 2022. godine, donijela je -

**PROGRAM RADA**

**SKUPŠTINE GLAVNOG GRADA – PODGORICE**

**ZA 2022. GODINU**

Program rada sadrži aktivnosti koje proizilaze iz nadležnosti i djelokruga poslova Skupštine Glavnog grada utvrđenih Zakonom o lokalnoj samoupravi, Zakonom o Glavnom gradu i drugim zakonima, Statutom Glavnog grada i određenim strateškim dokumentima.

Program sadrži tematski i normativni dio.

**A-TEMATSKI DIO**

**I – PROGRAMI I PLANOVI**

1. **Predlog programa o izmjenama i dopunama Programa postavljanja privremenih objekta na teritoriji Glavnog grada Podgorice**

Skupština Glavnog grada, novembra 2020. godine, donijela je Program postavljanja privremenih objekta na teritoriji Glavnog grada, saglasno odredbi člana 116 Zakona o planiranju prostora i izgradnji objekta ("Službeni list Crne Gore", br. 64/17, 44/18, 63/18, 11/19 i 82/20). Međutim, kako postoje inicijative pravnih lica i preduzetnika za postavljenje ovih objekta i na drugim lokacijama, to je neophodno pristupiti izmjenama i dopunama naznačenog Programa.

**Nosilac posla:** Sekretarijat za komunalne poslove

**Rok**: I kvartal

1. **Predlog programa podizanja spomen – obilježja**

Članom 54 stav 1 tačka 52 Statuta Glavnog grada ("Sl. list CG - opštinski propisi", broj 8/19 i 20/21), propisano je da Skupština Glavnog grada donosi program podizanja spomen-obilježja. Članom 8 stav 2 Zakona o spomen-obilježjima ("Službeni list CG", br. 40/08, 40/11 i 2/17), propisano je da se spomen-obilježja podižu u skladu sa programom podizanja spomen-obilježja, koji donosi Skupština Glavnog grada, uz saglasnost organa državne uprave nadležnog za poslove kulture. Programom se utvrđuju spomen-obilježja koja će se podići na teritoriji Glavnog grada - Podgorice, način i razlog podizanja, opis simboličkog značenja, kao i drugi elementi neophodni za sprovođenje Programa.

**Nosilac posla**: Sekretarijat za kulturu i sport

**Rok:** II kvartal

1. **Predlog lokalnog akcionog plana za mlade Glavnog grada 2022.-2023.godine**

U skladu sa članom 14 stav 1 Zakona o mladima ("Službeni list Crne Gore", br. 25/19 i 27/19), opština, tj. Glavni grad je dužan da donese lokalni akcioni plan za mlade za period važenja akcionog plana iz člana 13 stav 3 ovog zakona, najkasnije do 31. decembra tekuće godine.

Obzirom da je Strategija za mlade donijeta za period 2017-2021., od dinamike izrade nove strategije za navedenu oblast će zavisiti i dinamika izrade Lokalnog akcionog plana, jer se, u skladu sa Zakonom o mladima, nacrt lokalnog akcionog plana za mlade dostavlja Ministarstvu, radi davanja mišljenja o njegovoj usaglašenosti sa Strategijom, najkasnije do 31. oktobra tekuće godine.

**Nosilac posla:** Sekretarijat za lokalnu samoupravu

**Rok:** III kvartal

1. **Predlog programa socijalnog stanovanja Glavnog grada Podgorice**

## Odredbom člana 6 Zakona o socijalnom stanovanju ("Sl. list CG", broj 35/13), propisano je da, u skladu sa programom socijalnog stanovanja koji donosi Vlada Crne Gore na period od 3 godine, jedinica lokalne samouprave donosi lokalni program socijalnog stanovanja, na period od godinu dana. Program, saglasno navedenom zakonu, sadrži: lica, odnosno grupe lica na teritoriji Glavnog grada, kojima će se rješavati pitanje socijalnog stanovanja, obim i uslove odobravanja sredstava privrednim društvima, fizičkim licima i stambenim zadrugama i način vraćanja sredstava, kao i bliža mjerila i kriterijumi za utvrđivanje visine zakupnine za korišćenje stambenih objekata, u skladu sa navedenim zakonom.

**Nosioci posla**: Sekretarijat za socijalno staranje u saradnji sa Sekretarijatom za komunalne poslove, Direkcijom za imovinu i Agencijom za stanovanje d.o.o.

**Rok:** III kvartal

1. **Predlog plana upravljanja komunalnim i neopasnim građevinskim otpadom u Glavnom gradu Podgorica za period 2022.-2027. godina**

Pravni osnov za donošenje navedenog plana sadržan je u odredbi člana 23 Zakona o upravljanju otpadom (“Sl. list CG”, br. 64/11 i 39/16). Važećim Planom upravljanja komunalnim i neopasnim građevinskim otpadom u Glavnom gradu Podgorica definisani su ciljevi i utvrđeni uslovi za racionalno i održivo upravljanje ovim vrstama otpada za period 2016. -2020. godina, te je potrebno donijeti novi Plan, saglasno Zakonu o upravljanju otpadom.

**Nosilac posla:** Sekretarijat za komunalne poslove

**Rok:** IV kvartal

1. **Predlog plana zaštite i spašavanja od zemljotresa na teritoriji Glavnog grada Podgorice**

Vlada Crne Gore je u decembru 2017.godine donijela Strategiju za smanjenje rizika od katastrofa sa Dinamičkim planom aktivnosti za period 2018.-2023. godine. Ovaj osnovni dokument obuhvata sve oblasti koje se odnose na smanjenje rizika od prirodnih i drugih katastrofa i ima za cilj da ukaže na najbitnije segmente smanjenja rizika od katastrofa na lokalnom i nacionalnom nivou. Pod rednim brojem 11 iz Strategije navedena je aktivnost – izrada lokalnih planova zaštite i spašavanja za različite vrste rizika, a kao nosioci aktivnosti i izvori sredstava navedene su jedinice lokalne samouprave.

Akcionim planom za sprovođenje Strategije za smanjenje rizika od katastrofa za period 2018./2019. godine, pod rednim brojem 10 navedena je obaveza izrade Plana zaštite i spašavanja od zemljotresa na teritoriji Glavnog grada Podgorice.

**Nosioci posla:** Radna grupa za izradu Nacrta plana zaštite i spašavanja od zemljotresa na teritoriji Glavnog grada Podgorice i Služba zaštite i spašavanja

**Rok:** IV kvartal

1. **Programi obavljanja komunalnih djelatnosti za 2023. godinu, sa prijedlogom odluka o davanju saglasnosti na programe obavljanja komunalnih djelatnosti za:**

* **“Vodovod i kanalizacija” d.o.o. Podgorica,**
* **“Čistoća” d.o.o. Podgorica,**
* **“Zelenilo” d.o.o. Podgorica,**
* **“Pogrebne usluge” d.o.o. Podgorica,**
* **“Komunalne usluge” d.o.o. Podgorica**
* **“Deponija” d.o.o. Podgorica;**
* **“Tržnice i pijace” d.o.o Podgorica;**
* **“ Putevi” d.o.o. Podgorica;**
* **“Parking servis Podgorica” d.o.o. Podgorica.**

Članom 54, stav 1, tačka 58 Statuta Glavnog grada („Sl.list CG – opštinski propisi“, br. 08/19 i 20/21) propisano je da Skupština Glavnog grada daje saglasnost na statut javnih službi, na statusne promjene, povećanje i smanjenje glavnice, na cijene komunalnih usluga, na plan razvoja i program rada i druge programske akte javnih službi.

Program obavljanja komunalnih djelatnosti, saglasno Pravilniku o bližem sadržaju godišnjeg programa obavljanja komunalnih djelatnosti i godišnjeg izvještaja o relizaciji godišnjeg programa obavljanja komunalnih djelatnosti (“Sl.list CG” br. 54/20) sadrži naslovnu stranu, sadržaj Programa, programski dio, zaključne napomene i priloge, dok programski dio čine poglavlja: uvod, osnovni podaci o vršiocu komunalne djelatnosti, kapaciteti vršioca komunalnih djelatnosti, ciljevi, osnove za izradu Programa, planirani fizički obim aktivnosti, planirani finansijski pokazatelji, politika zarada i zapošljavanja, zaduženost, planirana finansijska sredstva za nabavku dobara, radova i usluga za obavljanje komunalne djelatnosti i politika cijena.

**Nosioci posla:** Sekretarijat za komunalne poslove, Sekretarijat za saobraćaj i privredna društva

**Rok:** IV kvartal

1. **Program rada “Agencije za stanovanje” d.o.o. Podgorica za 2023. godinu, sa prijedlogom odluka o davanju saglasnosti na program rada**

Članom 54, stav 1, tačka 58 Statuta Glavnog grada („Sl.list CG – opštinski propisi“br. 08/19 i 20/21) propisano je da Skupština Glavnog grada daje saglasnost na statut javnih službi, na statusne promjene, povećanje i smanjenje glavnice, na cijene komunalnih usluga, na plan razvoja i program rada i druge programske akte javnih službi.

Program rada sadrži pregled poslova iz osnovne djelatnosti po vrsti, sadržaju i obimu, načinu njihove realizacije i rokove za izvršenje; pregled upravnih postupaka u vršenju javnih ovlašćenja po vrsti, sadržaju i obimu; poslove iz dopunske djelatnosti i druge poslove vezane za ostvarivanje osnovne djelatnosti, saradnju sa organima, javnim službama i drugim organizacijama koja je od uticaja na realizaciju programa, broj i kvalifikacionu stukturu zaposlenih i sredstva za realizaciju programa rada.

**Nosioci posla:** Sekretarijat za komunalne poslove i »Agencija za stanovanje« d.o.o.

**Rok:** IV kvartal

1. **Program rada Službe zaštite i spašavanja Glavnog grada – Podgorice za 2023. godinu, sa prijedlogom odluke o davanju saglasnosti na program rada**

Mišljenje se daje na Program koji treba da sadrži poslove, koje Služba treba da izvrši radi ostvarivanja funkcije, a koji su utvrđeni Zakonom, drugim propisima i opštim aktima, poslove koje treba da izvrši po Programu rada Skupštine i Gradonačelnika, ostale poslove, nosioce posla, rokove za izvršenje i subjekte saradnje.

**Nosioci posla:** Sekretarijat za komunalne poslove i Služba zaštite i spašavanja Glavnog grada.

**Rok:** IV kvartal

1. **Program rada Agencije za izgradnju i razvoj Podgorice d.o.o. za 2023. godinu, sa Predlogom odluke o davanju saglasnosti na Program rada**

Članom 54 stav 1 tačka 58 Statuta Glavnog grada (''Službeni list CG – opštinski propisi'', br. 08/19 i 20/21), propisano je da Skupština Glavnog grada daje saglasnost na statut javnih službi, na statusne promjene, povećanje i smanjenje glavnice, na cijene komunalnih usluga, na plan razvoja i program rada i druge programske akte javnih službi.

Program rada ‘’Agencije za izgradnju i razvoj Podgorice’’ d.o.o. za 2023. godinu sadrži uvod, organizaciju preduzeća, kvalifikacionu strukturu, organizaciju i kadrovsku strukturu, rad organa upravljanja, saradnju sa organima na nivou grada i drugim subjektima, poslove iz osnovnih djelatnosti preduzeća gdje se planiraju prihodi po osnovu naknade za komunalno opremanje građevinskog zemljišta i zakupa poslovnog prostora. Takođe, prikazane su aktivnosti kroz Program uređenja prostora za 2023. godinu, finansijski plan sa planiranim prihodima i troškovima i zaključna razmatranja.

**Nosioci posla**: Sekretarijat za planiranje prostora i održivi razvoj i Agencija za izgradnju i razvoj Podgorice d.o.o.

**Rok:** IV kvartal

1. **Program rada “Agencije za upravljanje zaštićenim područjima Glavnog grada” d.o.o. Podgorica za 2023. godinu, sa Predlogom odluke o davanju saglasnosti na Program rada**

Članom 54 stav 1 tačka 58 Statuta Glavnog grada („Službeni list CG – opštinski propisi“', br. 08/19 i 20/21), propisano je da Skupština Glavnog grada daje saglasnost na statut javnih službi, na statusne promjene, povećanje i smanjenje glavnice, na cijene komunalnih usluga, na plan razvoja i program rada i druge programske akte javnih službi.

Program rada „Agencije za upravljanje zaštićenim područjima Glavnog grada“ d.o.o. za 2023. godinu sadrži uvod, osnovne podatke o društvu, podatke o kapacitetima društva, ciljeve, osnove za izradu programa, planirani fizički obim aktivnosti, planirane finansijske pokazatelje, politiku zarada i zapošljavanja, zaduženost, plan javnih nabavki i politiku cijena.

**Nosioci posla**: Sekretarijat za planiranje prostora i održivi razvoj i „Agencija za upravljanje zaštićenim područjima Glavnog grada“ d.o.o.

**Rok**: IV kvartal

1. **Program rada "Sportski objekti" d.o.o. za 2023. godinu, sa Predlogom odluke o davanju saglasnosti na Program rada**

Članom 54 stav 1 tačka 58 Statuta Glavnog grada ("Sl. list CG - Opštinski propisi", broj 8/19 i 20/21), propisano je da Skupština Glavnog grada daje saglasnost na statut javnih službi, na statusne promjene, povećanje i smanjenje glavnice, na cijene komunalnih usluga, na plan razvoja i program rada i druge programske akte javnih službi.

Program rada "Sportski objekti" d.o.o. sadrži pregled poslova iz osnovne djelatnosti po vrsti, sadržaju i obimu, načinu njihove realizacije i rokove za izvršenje; pregled upravnih postupaka u vršenju javnih ovlašćenja po vrsti, sadržaju i obimu; poslove iz dopunske djelatnosti i druge poslove za ostvarivanje osnovne djelatnosti, saradnju sa organima, javnim službama i drugim organizacijama koja je od uticaja na realizaciju programa, broj i kvalifikacionu stukturu zaposlenih i sredstva za realizaciju programa rada.

**Nosilac posla**: Sekretarijat za kulturu i sport i "Sportski objekti" d.o.o.

**Rok**: IV kvartal

1. **Programi rada javnih ustanova za 2023.godinu, sa predlozima odluka o davanju saglasnosti na programe rada, i to:**

* JU Narodna biblioteka „Radosav Ljumović“,
* JU Muzeji i galerije Podgorice,
* JU Gradsko pozorište Podgorica,
* JU Kulturno – informativni centar „Budo Tomović“,
* JU za brigu o djeci „Dječji savez“ Podgorica,
* JU Dnevni centar za djecu i omladinu sa smetnjama i teškoćama u razvoju – Podgorica,
* JU za smještaj, rehabilitaciju i resocijalizaciju korisnika psihoaktivnih supstanci Podgorica.

Članom 54 stav 1 tačka 58 Statuta Glavnog grada ("Sl. list CG - Opštinski propisi", broj 8/19 i 20/21), propisano je da Skupština Glavnog grada daje saglasnost na statut javnih službi, na statusne promjene, povećanje i smanjenje glavnice, na cijene komunalnih usluga, na plan razvoja i program rada i druge programske akte javnih službi.

**Nosioci posla:** Sekretarijat za kulturu i sport, Sekretarijat za socijalno staranje i javne ustanove

**Rok:** IV kvartal

1. **Predlog programa uređenja prostora Glavnog grada Podgorice za 2023. godinu, sa Programom urbane sanacije**

Članom 244 Zakona o planiranju prostora i izgradnji objekata (“Službeni list Crne Gore”, br. 64/17, 44/18, 63/18, 11/19 i 82/20) propisano je da danom stupanja na snagu ovog zakona prestaje da važi Zakon o uređenju prostora i izgradnji objekata ("Službeni list CG", br. 51/08, 34/11, 35/13 i 33/14), osim, između ostalih, člana 16, kojim je definisana obaveza skupštine lokalne samouprave koja se odnosi na donošenje jednogodišnjeg programa uređenja prostora.

**Nosilac posla**: Sekretarijat za planiranje prostora i održivi razvoj

**Rok**: IV kvartal

**II – INFORMATIVNO – ANALITIČKI DIO**

1. **Izvještaj o radu Gradonačelnika i radu organa uprave Glavnog grada i službi za 2021. godinu**

Izvještaj se podnosi u skladu sa članom 58 stav 1 tačka 12 Zakona o lokalnoj samoupravi ("Službeni list CG", broj 2/18, 34/19 i 38/20) i odredbama člana 100 stav 1 tačka 19 Statuta Glavnog grada ("Službeni list Crne Gore-opštinski propisi" broj: 08/19 i 20/21), kojima je propisano da Gradonačelnik podnosi Skupštini izvještaj o svom radu i radu organa uprave Glavnog grada i službi, do 31. marta tekuće godine za prethodnu godinu.

**Nosilac posla**: Služba za ostvarivanje izvršne funkcije gradonačelnika

**Rok**: I kvartal

**2**. **Izvještaj o realizaciji Lokalnog akcionog plana za mlade 2020.-2021.godine, za 2021. godinu**

U skladu sa članom 14 stav 4 Zakona o mladima ("Službeni list Crne Gore", br. 25/19 i 27/19), Glavni grad je dužan da godišnji izvještaj o realizaciji lokalnog akcionog plana za mlade dostavi Ministarstvu, najkasnije do 15. februara tekuće godine za prethodnu kalendarsku godinu.

Obzirom da je Skupština Glavnog grada usvojila Lokalni akcioni plan za mlade Glavnog grada 2020.-2021. godine, istoj će biti podnijet navedeni izvještaj.

**Nosilac posla:** Sekretarijat za lokalnu samoupravu

**Rok:** I kvartal

**3.Izvještaj o postupanju u upravnim stvarima iz nadležnosti Glavnog grada u 2021. godini**

Pravni osnov za pripremu ovog izvještaja sadržan je u odredbama člana 77 stav 1 alineja 5 Zakona o lokalnoj samoupravi ("Službeni list CG", br. 2/18, 34/19 i 38/20) i člana 119 stav 1 tačka 5 Statuta Glavnog grada (“Službeni list CG-opštinski propisi”, br. 8/19 i 20/21), kojima je propisano da glavni administrator priprema godišnji izvještaj o postupanju u upravnim stvarima, iz nadležnosti opštine.

Cilj Izvještaja je da prikaže ostvarivanje funkcije Glavnog grada, kroz način, kvalitet i obim upravnog rješavanja, posebno sa stanovišta zakonitosti, efikasnosti i ekonomičnosti postupka.

**Nosilac posla:** Glavni administrator

**Rok:** II kvartal

**4. Izvještaj o radu Savjeta za razvoj i zaštitu lokalne samouprave Glavnog grada za 2021. godinu**

Izvještaj se podnosi saglasno članu 17 Odluke o osnivanju Savjeta za razvoj i zaštitu lokalne samouprave Glavnog grada ("Službeni list CG - opštinski propisi", broj 31/19), kojim je propisano da Savjet podnosi Skupštini izvještaj o svom radu najkasnije do kraja februara tekuće godine za prethodnu godinu.

**Predlagač**: Gradonačelnik

**Nosilac posla**: Savjet za razvoj i zaštitu lokalne samouprave Glavnog grada

**Rok**: II kvartal

**5. Izvještaj o radu Komunalne inspekcije Glavnog grada - Podgorice za 2021. godinu**

Izvještaj o radu Komunalne inspekcije sadrži uvod, preduzete mjere i radnje u postupku vršenja inspekcijskog nadzora, saradnju sa ostalim organima, organizacijama i drugim subjektima, organizaciju i kadrovsku osposobljenost, ocjenu stanja i predlog mjera za poboljšanje stanja i tabelarni prikaz o izvršenim inspekcijskim pregledima i preduzetim mjerama i radnjama za poboljšanje stanja, kao i tabelarni prikaz o izvršenim inspekcijskim pregledima i preduzetim mjerama u oblastima iz svoje nadležnosti za 2021. godinu.

**Nosilac posla**: Komunalna inspekcija

**Rok**: II kvartal

**6. Izvještaj o radu Komunalne policije Glavnog grada za 2021. godinu, sa prijedlogom ocjena i zaključaka**

Izvještaj o radu Komunalne policije Glavnog grada za 2021. godinu sadrži ostvarivanje funkcije, preduzete mjere u vršenju komunalnog nadzora na održavanju komunalnog reda u Glavnom gradu za 2021.godinu, odnos i saradnju sa organima, organizacijama i drugim subjektima, organizaciju Komunalne policije i kadrovsku osposobljenost za izvršavanje poslova iz nadležnosti Komunalne policije, kao i ocjenu stanja i prijedlog mjera za poboljšanje stanja.

**Nosioci posla:** Sekretarijat za komunalne poslove i Komunalna policija

**Rok:**  II kvartal

**7. Izvještaj o radu Službe zaštite i spašavanja Glavnog grada Podgorice za 2021. godinu, sa prijedlogom ocjena i zaključaka**

Izvještaj o radu Službe zaštite i spašavanja Glavnog grada za 2021. godinu, sadrži uvodni dio, ostvarivanje funkcije Službe, odnos i saradnju sa organima, organizacijama i drugim subjektima, organizaciju Službe i kadrovsku osposobljenost za izvršavanje funkcije, ocjenu stanja i prijedlog mjera za poboljšanje stanja u oblasti zaštite od požara i drugih akcidentnih i vanrednih događaja u cilju stvaranja uslova za njihovo otklanjanje.

**Nosioci posla:** Sekretarijat za komunalne poslove i Služba zaštite i spašavanja

**Rok:** II kvartal

**8*.* Izvještaj o realizaciji programa obavljanja komunalnih djelatnosti za 2021.godinu, sa prijedlogom ocjena i zaključaka za:**

**- »Vodovod i kanalizacija« d.o.o. Podgorica,**

**- »Čistoća« d.o.o.Podgorica,**

**- »Zelenilo« d.o.o. Podgorica,**

**- »Pogrebne usluge« d.o.o. Podgorica,**

**- “Komunalne usluge” d.o.o. Podgorica,**

**- “Deponija” d.o.o. Podgorica;**

**- “Tržnice i pijace” d.o.o. Podgorica;**

* **"Putevi" d.o.o. Podgorica,**
* **"Parking servis Podgorica" d.o.o. Podgorica**

Izvještaj o realizaciji programa obavljanja komunalnih djelatnosti za 2021. godinu, saglasno Pravilniku o bližem sadržaju godišnjeg programa obavljanja komunalnih djelatnosti i godišnjeg izvještaja o realizaciji godišnjeg programa obavljanja komunalnih djelatnosti (“Sl.list CG” br. 54/20) sadrži naslovnu stranu, sadržaj Izvještaja, programski dio, zaključne napomene i priloge. Programski dio čine poglavlja: uvod, osnovni podaci o vršiocu komunalne djelatnosti, kapaciteti vršioca komunalnih djelatnosti, ciljevi, osnove za izradu izvještaja, realizacija godišnjeg programa obavljanja komunalnih djelatnosti u dijelu fizičkog obima aktivnosti, realizacija godišnjeg programa obavljanja komunalnih djelatnosti u dijelu finansijskih pokazatelja – realizacija finansijskog plana, izvještaj o pitanjima vezanim za politiku zarada i zapošljavanja, zaduženost, realizacija plana javnih nabavki, politika cijena i ocjena stanja i postignutih rezultata. Za ona privredna društva koja su ostvarila dobit, uz Izvještaj o realizaciji programa obavljanja komunalnih djelatnosti za 2021. godinu i Izvještaj o radu, Skupštini će se dostaviti i Prijedlog odluke o ostvarenoj dobiti.

**Nosioci posla:** Sekretarijat za komunalne poslove, Sekretarijat za saobraćaj i privredna društva

**Rok:** II kvartal

**9**. I**zvještaj o radu “Agencija za stanovanje” d.o.o. Podgorica za 2021. godinu, sa prijedlogom ocjena i zaključaka**

Izvještaj o radu “Agencije za stanovanje” d.o.o. Podgorica za 2021. godinu, sadrži uvod, ostvarivanje osnovne funkcije, rad organa upravljanja, ostvarivanje odnosa i saradnje, organizaciju i kadrovsku osposobljenost, podatke o poslovnom prostoru i opremi, podatke o finansijskom poslovanju, ocjenu stanja i prijedlog mjera.

**Nosioci posla:** Sekretarijat za komunalne poslove i “Agencija za stanovanje”d.o.o.

**Rok:** II kvartal

**10.Izvještaj o radu ''Agencija za izgradnju i razvoj Podgorice'' d.o.o. za 2021. godinu**

Izvještaj sadrži uvod, organizacionu strukturu preduzeća, kvalifikacionu strukturu, rad organa upravljanja, saradnju sa drugim preduzećima, poslove iz osnovne djelatnosti sa uporednim podacima realizacije Programa iz prethodne godine, realizaciju plana javnih nabavki, podatke o naplati naknade za komunalno opremanje građevinskog zemljišta, zakupa poslovnog prostora i sudskih sporova. Takođe, prikazano je finansijsko poslovanje preduzeća sa ostvarenim prihodima, uporednim prikazom troškova i zaključnim razmatranjima.

**Nosioci posla**: Sekretarijat za planiranje prostora i održivi razvoj i „Agencija za izgradnju i razvoj Podgorice“ d.o.o.

**Rok**: II kvartal

**11. Izvještaj o radu ''Agencija za upravljanje zaštićenim područjima Glavnog grada'' d.o.o. za 2021. godinu**

Izvještaj sadrži uvod, organizacionu strukturu društva, kvalifikacionu strukturu, rad organa upravljanja, saradnju sa drugim preduzećima i NVO. Takođe, biće prikazane aktivnosti na uspostavljanju društva, kao i finansijsko poslovanje sa ostvarenim prihodima, uporednim prikazom troškova i zaključnim razmatranjima.

**Nosioci posla**: Sekretarijat za planiranje prostora i održivi razvoj i „Agencija za upravljanje zaštićenim područjima Glavnog grada“ d.o.o.

**Rok**: II kvartal

**12**. **Izvještaj o radu "Sportski objekti" d.o.o. za 2021. godinu, sa Predlogom ocjena i zaključaka**

Shodno odredbama člana 54 stav 1 tačka 29 Statuta Glavnog grada ("Službeni list CG - opštinski propisi", broj 8/19 i 20/21), Skupština Glavnog grada razmatra izvještaje o radu javnih službi čiji je osnivač Glavni grad.

Izvještaj o radu "Sportski objekti" d.o.o. sadrži ostvarivanje osnovne funkcije, rad organa upravljanja, ostvarivanje odnosa i saradnje, organizaciju i kadrovsku osposobljenost, podatke o poslovnom prostoru i opremi, podatke o finansijskom poslovanju, ocjenu stanja i predlog mjera.

**Nosioci posla:** Sekretarijat za kulturu i sport i "Sportski objekti" d.o.o.

**Rok:** II kvartal

**13. Izvještaji o radu javnih ustanova za 2021.godinu, sa predlozima ocjena i zaključaka, i to:**

* JU Narodna biblioteka „Radosav Ljumović“,
* JU Muzeji i galerije Podgorice,
* JU Gradsko pozorište Podgorica,
* JU Kulturno – informativni centar „Budo Tomović“,
* JU za brigu o djeci „Dječji savez“ Podgorica,
* JU Dnevni centar za djecu i omladinu sa smetnjama i teškoćama u razvoju – Podgorica,
* JU za smještaj, rehabilitaciju i resocijalizaciju korisnika psihoaktivnih supstanci Podgorica.

Shodno odredbama člana 54 stav 1 tačka 29 Statuta Glavnog grada ("Službeni list CG - opštinski propisi", broj 8/19 i 20/21), Skupština razmatra izvještaje o radu javnih službi čiji je osnivač Glavni grad. Osnivačkim aktima navedenih javnih ustanova propisano je da se sredstva za finansiranje njihove osnovne djelatnosti obezbjeđuju iz Budžeta Glavnog grada na osnovu programa rada koji donosi organ upravljanja ustanove, uz saglasnost Osnivača.

**Nosioci posla:** Sekretarijat za kulturu i sport, Sekretarijat za socijalno staranje i javne ustanove

**Rok**: II kvartal

**14. Izvještaj o sprovođenju Plana upravljanja komunalnim i neopasnim građevinskim otpadom u Glavnom gradu za 2021. godinu**

Izvještaj će se sačiniti saglasno odredbi člana 25 stav 6 i 7 Zakona o upravljanju otpadom (»Sl.list CG«broj 64/11 i 39/16), kojim je propisano da godišnji izvještaj o sprovođenju lokalnog plana usvaja nadležni organ jedinice lokalne samouprave najkasnije do 20. maja tekuće za prethodnu godinu, kao i da je godišnji izvještaj o sprovođenju lokalnog plana nadležni organ jedinice lokalne samouprave dužan da dostavi Ministarstvu i Agenciji, najkasnije do 30. juna tekuće za prethodnu godinu.

**Nosilac posla**: Sekretarijat za komunalne poslove

**Rok**: II kvartal

**15. Informacija o pripremljenosti turističke sezone u Glavnom gradu - Podgorici u 2022. godini**

Informacija će se uraditi u saradnji sa Turističkom organizacijom Podgorice i drugim subjektima koji učestvuju u stvaranju kvalitetnih uslova za prihvat gostiju, a ima za cilj da prikaže aktivnosti i stepen pripremljenosti grada za turističku sezonu 2022. godine.

**Nosilac posla:** Sekretarijat za podršku biznis zajednici

**Rok:** II kvartal

**16. Izvještaj o sprovođenju Strateškog plana razvoja Glavnog grada - Podgorice (2020-2025) za 2021. godinu**

Skupština Glavnog grada je donijela Strateški plan razvoja Glavnog grada Podgorice (2020-2025), 24.02.2020. godine, pa je potrebno do kraja aprila tekuće godine upoznati Skupštinu sa realizacijom projekata i ostvarenim efektima iz Strateškog plana za prethodnu godinu. Naime, u skladu sa članom 11, stav 2 Zakona o regionalnom razvoju ("Službeni list Crne Gore", br. 20/11, 26/11, 20/15 i 47/19), jedinica lokalne samouprave dužna je da pripremi i dostavi Ministarstvu nadležnom za poslove regionalnog razvoja, godišnji izvještaj o realizaciji razvojnih projekata koji su u funkciji sprovođenja Strategije i strateških planova tj. sprovođenju Strateškog plana razvoja Glavnog grada Podgorica, najkasnije do 30. aprila tekuće za prethodnu godinu.

**Obrađivač**: Međuresorska radna grupa

**Rok**: II kvartal

**17. Polugodišnji izvještaj o ukupno ostvarenim primicima i izvršenim izdacima, iskazanim u skladu sa organizacionom, funkcionalnom i ekonomskom klasifikacijom**

U skladu sa članom 55 Zakona o finansiranju lokalne samouprave gradonačelnik je dužan da Skupštini Glavnog grada dostavi Polugodišnji izvještaj o ukupno ostvarenim primicima i izvršenim izdacima, iskazanim u skladu sa organizacionom, funkcionalnom i ekonomskom klasifikacijom, najkasnije u roku od 15 dana od dana isteka drugog kvartala.

**Obrađivač :** Sekretarijat za finansije

**Rok :** III kvartal

**18.Izvještaj o realizovanim aktivnostima u sprovođenju Lokalnog plana za unapređenje socijalne inkluzije-razvoj usluga socijalne i dječje zaštite u Glavnom gradu – Podgorici za period 2020-2023. godine, za 2021. godinu.**

Izvještajem za Lokalni plan za 2021.godinu će se definisati stepen realizacije planiranih razvojnih ciljeva, aktivnosti i preduzete mjere iz Lokalnog plana za 2021.godinu.

Cilj izvještaja je da prikaže stanje preduzetih mjera u oblasti socijalne inkluzije, a Sekretarijat za socijalno staranje Glavnog grada Podgorica je zadužen da na godišnjem nivou definiše prioritete i napravi interni plan za finansiranje datih aktivnosti iz Lokalnog plana i informiše nadležne organe kroz godišnje izvještavanje o realizovanim aktivnostima.

**Nosilac posla**: Sekretarijat za socijalno staranje

**Rok:** III kvartal

**19.Informacija o stanju mostova u Glavnom gradu, sa Predlogom mjera za njihovu zaštitu**

Shodno planiranim budžetskim sredstvima obaviće se pregled mostova na teritoriji Glavnog grada. Izvještaj o glavnom pregledu mostova uradiće odabrani ponuđač, a geodetska mjerenja izvršiće renomirana firma. Na osnovu predmetnih izvještaja biće sačinjena Informacija o stanju mostova na teritoriji Glavnog grada.

**Nosilac posla:** Sekretarijat za saobraćaj

**Rok:** IV kvartal

**20.Informacija o aktivnostima na podsticanju razvoja poljoprivrede i ruralnih područja Glavnog grada - Podgorice u 2022. godini, sa pregledom stanja u ovoj oblasti**

Informacija će biti urađena u skladu sa definisanim Programom aktivnosti za podsticanje razvoja poljoprivrede i ruralnih područja Glavnog grada Podgorica za 2022. godinu i u skladu sa sredstvima opredijeljenim za te namjene. Cilj Informacije je da prikaže stanje poljoprivrede na teritoriji Glavnog grada i da obrazloži stimulativne i kreditne mjere čija je realizacija planirana za 2022.godinu.

**Nosilac posla**: Služba za podršku poljoprivredi

**Rok:** IV kvartal

**21. Izvještaj o sprovođenju Javnog konkursa za raspodjelu sredstava iz budžeta Glavnog grada Podgorica opredijeljenih za podršku ženskom preduzetništvu**

Izvještaj se podnosi u skladu sa odredbama člana 29 Odluke o kriterijumima, načinu i postupku raspodjele sredstava za podršku ženskom preduzetništvu ("Službeni list Crne Gore - opštinski propisi", br: 31/19), kojim je propisano da Komisija podnosi Skupštini izvještaj o podržanim biznis planovima, iznosu dodijeljenih sredstava, realizovanim projektima i njihovim efektima.

**Nosilac posla**: Komisija za raspodjelu sredstava za podršku ženskom preduzetništu

**Predlagač**: Predsjednik Komisije za raspodjelu sredstava za podršku ženskom preduzetništu

**Rok**: IV kvartal

***B – NORMATIVNI DIO***

**1.Predlog odluke o proglašenju brda Gorica zaštićenim prirodnim dobrom**

Odredbama Zakona o zaštiti prirode („Službeni list Crne Gore“, broj 54/16), definisana je nadležnost jedinice lokalne samouprave za proglašavanje zaštićenih prirodnih područja - park prirode, spomenik prirode i predio izuzetnih odlika, usvajanjem akta o proglašenju od strane skupštine.

Shodno opredjeljenju definisanom relevantnim strateškim dokumentima, Glavni grad je inicirao izradu Studije zaštite za brdo Gorica, kao zakonom preciziranu osnovu za uspostavljanje formalnog statusa zaštite, koja će biti okončana u prvom kvartalu 2021. godine.

**Nosilac posla**: Sekretarijat za planiranje prostora i održivi razvoj

**Rok**: I kvartal

**2.Predlog odluke o određivanju naziva mosta u Podgorici**

Pravni osnov za donošenje Odluke sadržan je u članu 10 Zakona o teritorijalnoj organizaciji Crne Gore (″Službeni list Crne Gore″, br. 54/11, 26/12, 27/13, 62/13, 12/14, 3/16, 13/17, 86/18 i 3/20), kojim je propisano da naziv naselja, ulice i trga određuje skupština jedinice lokalne samouprave, uz prethodno pribavljeno mišljenje mjesnih zajednica na čijem području se nalazi naselje, ulica, odnosno trg i članu 54 stav 1 tačka 53 Statuta Glavnog grada (″Službeni list CG - opštinski propisi″, br. 08/19 i 20/21), kojim je propisano da Skupština Glavnog grada određuje nazive naselja, ulica i trgova.

**Predlagač**: Savjet za davanje predloga naziva naselja, ulica i trgova

**Nosilac posla**: Savjet za davanje predloga naziva naselja, ulica i trgova

**Rok**: I kvartal

**3.Predlog Odluke o opštinskim i nekategorisanim putevima na teritoriji Glavnog grada Podgorice**

Donošenje novog Zakona o putevima (’’Sl.list CG’’, broj 82/20), dovodi do potrebe donošenja predložene odluke radi sprovođenja nove zakonske regulative i implementiranja novih zakonskih rješenja. Pravni osnov za donošenje predložene odluke sadržan je u pomenutom zakonu i to članu 114 Zakona o putevima kojim je predviđen rok za donošenje podzakonskih akata za sprovođenje ovog zakona kao i članu 12 stav 3 Zakona o putevima (“Sl.list CG”, br.82/20) kojim se propisuje da nekategorisane puteve u opštoj upotrebi određuje nadležni organ jedinice lokalne samoupravu, te je stoga potrebno pristupiti donošenju predložene odluke, na osnovu člana 38 st. 1 tač. 2 Zakona o lokalnoj samoupravi (’’Sl.list CG’’, broj 02/18, 34/19 i 38/20) i člana 54 st. 1 tač. 2 Statuta Glavnog grada (’’Sl.list CG-opštinski propisi’’, broj 08/19 i 20/21).

**Nosilac posla:** Sekretarijat za saoobraćaj

**Rok:** I kvartal

**4. Predlog odluke o izmjeni i dopuni Odluke o uslovima i postupku finansiranja projekata i programa nevladinih organizacija (“Službeni list CG – opštinski propisi”, broj 47/20)**

Nakon održanih seminara UNDP-a, na kome su učestvovali predstavnici Glavnog grada, dobijene su smjernice u skladu sa LOD metodologijom (metodologija za transparenstno finansiranje nevladinih organizacija iz javnih fondova) za jačanje kapaciteta i saradnje sa nevladinim sektorom. U tom pravcu potrebno je važeću odluku dopuniti na način što će ista sadržati smjernice za aplikante, propisane obrasce za izradu projektnih predloga i matricu logičkog okvira radi  sporovođenja efikasnijeg monitoringa.

**Nosilac posla:** Sekretarijat za lokalnu samoupravu

**Rok:** I kvartal

**5. Predlog odluke o određivanju lokacije sa elementima urbanističko - tehničkih uslova za izgradnju lokalnog objekta od opšteg interesa – rekonstrukcija sportskog objekta – natkrivanje otvorenog bazena u kompleksu SC „Morača“**

Članom 5 stav 1 i 3 Odluke o postavljanju, građenju i uklanjanju lokalnih objekata od opšteg interesa na teritoriji Glavnog grada – Podgorice (''Sl.list CG'', br. 14/21), propisano je da je lokacija sa elementima urbanističko-tehničkih uslova (u daljem tekstu: lokacija), u smislu ove odluke, mjesto na kojem je planirana izgradnja lokalnih objekata od opšteg interesa i da lokaciju za sportske objekte i objekte tipa 3 iz stava 1 ovog člana odlukom određuje Skupština Glavnog grada.

**Nosilac posla**: Sekretarijat za planiranje prostora i održivi razvoj

**Rok:** I kvartal

**6.Predlog odluke o kućnom redu**

Pravni osnov za navedenu odluku sadržan je u Zakonu o održavanju stambenih zgrada ( “Sl. list CG”, broj 41/16 i 84/18). Donošenjem Zakona o održavanju stambenih zgrada potrebno je donijeti predloženu odluku saglasno članu 24 tog Zakona.

**Nosilac posla**: Sekretarijat za komunalne poslove

**Rok**: II kvartal

**7.Predlog odluke o obimu i vrsti dopuštenih radova na spoljnim djelovima zgrade**

Pravni osnov za navedenu odluku sadržan je u Zakonu o održavanju stambenih zgrada (“Sl. list CG”, br. 41/16 i 84/18). Donošenjem Zakona o održavanju stambenih zgrada potrebno je donijeti predloženu odluku saglasno članu 25 tog Zakona.

**Nosilac posla**: Sekretarijat za komunalne poslove

**Rok**: II kvartal

**8.Predlog Završnog računa Budžeta Glavnog grada- Podgorice za 2021. godinu**

Shodno odredbama člana 40 Zakona o finansiranju lokalne samouprave, a u vezi sa članom 44 Zakona o Glavnom gradu, Predlog Završnog računa Budžeta Glavnog grada utvrđuje gradonačelnik i dostavlja ga Skupštini Glavnog grada do kraja maja tekuće godine.

**Obrađivač :** Sekretarijat za finansije

**Rok :** II kvartal

**9. Predlog odluke o izmjenama i dopunama Odluke o auto - taksi prevozu na teritoriji Glavnog grada Podgorice**

Zakonom o prevozu u drumskom saobraćaju (“Sl.list CG”, broj 71/17 i 67/19), odredbom člana 87 stav 18 kojom propisano je da, bliže uslove, organizaciju, optimalan broj auto-taksi vozila, minimalni broj auto-taksi vozila prilagođenih licima sa invaliditetom, minimalne i maksimalne cijene u okviru taksi tarife i način obavljanja auto-taksi prevoza propisuje nadležni organ lokalne samouprave. Važeća Odluka o auto - taksi prevozu na teritoriji Glavnog grada Podgorice donesena je 2019. godine, a kako je u međuvremenu došlo do promjena određenih u pomenutom Zakonu o prevozu u drumskom saobraćaju, to je neophodno pristupiti izmjenama i dopunama navedene Odluke, na osnovu člana 38 st. 1 tač. 2 Zakona o lokalnoj samoupravi (’’Sl.list CG’’, broj 02/18, 34/19 i 38/20) i člana 54 st. 1 tač. 2 Statuta Glavnog grada (’’Sl.list CG-opštinski propisi’’, broj 08/19 i 20/21).

**Nosilac posla**: Sekretarijat za saobraćaj

**Rok**: III kvartal

**10.** **Predlog Odluke o mjerilima za kategorizaciju opštinskih i nekategorisanih puteva na teritoriji Glavnog grada**

Član 8 stav 6 Zakona o putevima (“Sl.list CG”, br.82/20) predviđa da bliže kriterijume za kategorizaciju opštinskih puteva, način obilježavanja i razvrstavanja opštinkih puteva propisuje nadležni organ jedinice lokalne samouprave, te je stoga potrebno pristupiti donošenju predložene odluke, na osnovu člana 38 stav 1 tačka 2 Zakona o lokalnoj samoupravi (’’Sl.list CG’’, broj 02/18, 34/19 i 38/20) i člana 54 stav 1 tačka 2 Statuta Glavnog grada (’’Sl.list CG-opštinski propisi’’, broj 08/19 i 20/21).

**Nosilac posla**: Sekretarijat za saobraćaj

**Rok**: III kvartal

**11.Predlog Pravilnika o sadržaju i načinu vođenja evidencije o opštinskim putevima na teritoriji Glavnog grada i objektima na njima**

Član 9 stav 5 Zakona o putevima (‘’Sl.list CG’’, br. 82/20) predviđa da bliži sadržaj i vođenje evidencije opštinskih i nekategorisanih puteva propisuje nadležni organ jedinice lokalne samouprave, te je stoga potrebno pristupiti donošenju predloženog pravilnika, na osnovu člana 38 st. 1 tač. 2 Zakona o lokalnoj samoupravi (’’Sl.list CG’’, broj 02/18, 34/19 i 38/20) i člana 54 st. 1 tač. 2 Statuta Glavnog grada (’’Sl.list CG-opštinski propisi’’, broj 08/19 i 20/21).

**Nosilac posla:** Sekretarijat za saobraćaj

**Rok:** III kvartal

**12. Predlog odluke o podizanju spomen-obilježja davanjem naziva ulicama u Podgorici**

Pravni osnov za donošenje Odluke sadržan je u članu 10 Zakona o teritorijalnoj organizaciji Crne Gore ("Službeni list CG", br. 54/11, 26/12, 27/13,62/13, 12/14, 3/16, 31/17, 86/18 i 3/20), kojim je propisano da naziv naselja, ulice i trga određuje skupština jedinice lokalne samouprave i članu 16 stav 1 Zakona o spomen-obilježjima ("Sl. list CG", br. 40/08, 40/11 i 2/17), kojim je propisano da skupština opštine, u skladu sa programom podizanja spomen-obilježja, uz prethodnu saglasnost nadležnog organa, donosi odluku o podizanju spomen-obilježja.

Članom 54 stav 1 tačka 53 Statuta Glavnog grada propisano je da Skupština određuje nazive naselja, ulica i trgova, a članom 15 Odluke o obrazovanju radnih tijela Skupštine Glavnog grada da Savjet za davanje predloga naziva naselja, ulica i trgova predlaže Skupštini davanje ili promjenu naziva naselja, ulica i trgova.

**Predlagač**: Savjet za davanje predloga naziva naselja, ulica i trgova

**Nosilac posla**: Savjet za davanje predloga naziva naselja, ulica i trgova

**Rok**: III kvartal

**13.Predlog odluke o javnom vodosnadbijevanju na teritoriji Glavnog grada**

Pravni osnov za navedenu odluku je sadržan u Zakonu o komunalnim djelatnostima (“Sl. list CG”, broj 55/16, 74/16, 02/18 i 66/19 ). Donošenjem novog Zakona o komunalnim djelatnostima potrebno je donijeti predloženu odluku u roku utvrđenom članom 78 tog Zakona.

**Nosilac posla**: Sekretarijat za komunalne poslove

**Rok**: IV kvartal

**14.Predlog odluke o vodosnadbijevanju seoskih i drugih naselja na teritoriji Glavnog grada**

Pravni osnov za navedenu odluku je sadržan u Zakonu o komunalnim djelatnostima (“Sl. list CG”, broj 55/16, 74/16, 02/18 i 66/19 ). Donošenjem novog Zakona o komunalnim djelatnostima potrebno je donijeti predloženu odluku u roku utvrđenom članom 78 tog Zakona.

**Nosilac posla**: Sekretarijat za komunalne poslove

**Rok**: IV kvartal

**15.Predlog Odluke o utvrđivanju erozivnih područja na teritoriji Glavnog grada – Podgorice**

Članom 99 Zakona o vodama ("Sl.list RCG", br.27/07 i „Sl.list CG“, br. 73/10, 32/11, 47/11, 48/15, 52/16, 55/16, 2/17, 80/17 i 84/18), propisano je da nadležni organ lokalne samouprave utvrđuje erozivno područje, uslove i njegovo korišćenje, kao i protiverozivne mjere.

Pravilnikom o metodologiji za proglašavanje erozivnih područja („Sl.list CG“, br. 72/15) propisano je da se proglašavanje erozivnih područja vrši na osnovu metodologije koja se sastoji od određivanja erozivnih područja, izrade mapa erozivnih područja i proglašavanja erozivnih područja, te da se erozivna područja određuju na osnovu analize geoloških, zemljišnih, fizičko-geografskih, hidroloških karakteristika prostora i načina korišćenja zemljišta.

U tom pravcu, neophodno je formirati stručno radno tijelo na nivou Glavnog grada od predstavnika stručnjaka iz oblasti geologije i hidrologije, sa zadatkom - izrada mape erozivnih područja, a u cilju proglašavanja, odnosno utvrđivanja erozivnih područja.

Ovako proglašena odnosno prepoznata erozivna područja će se finalizovati i normirati Odlukom o utvrđivanju erozivnih područja na teritoriji Glavnog grada.

**Nosilac posla:** Sekretarijat za podršku biznis zajednici i Služba za podršku poljoprivredi

**Rok:** IV kvartal

**16.Predlog odluke o Budžetu Glavnog grada – Podgorice za 2023. godinu**

U skladu sa Zakonom o finansiranju lokalne samouprave i Zakonom o Glavnom gradu, Predlog odluke o Budžetu Glavnog grada za narednu fiskalnu godinu utvrđuje gradonačelnik i dostavlja ga Skupštini Glavnog grada do 1.decembra tekuće godine.

**Nosilac posla**: Sekretarijat za finansije

**Rok** : IV kvartal

Skupština će u toku programskog perioda razmatrati i druga pitanja iz svoje nadležnosti.

Ovaj program će se objaviti u "Službenom listu Crne Gore - opštinski propisi".

Broj: 02-016/22- 99

Podgorica, 04. mart 2022. godine

**SKUPŠTINA GLAVNOG GRADA - PODGORICE**

**P R E D S J E D N I K,**

**dr Đorđe Suhih**